আবদুল হক দেহলভী

শায়খ আবুল মজিদ আবদুল হক বিন সাইফুদ্দীন দেহলভী বুখারি (আরবি: شیخ ابو المجد عبدالحق بن سیف الدین دہلوی بخاری)(৯৫৮ হিজরি/১৫৫১ খ্রিঃ - ১০৫২ হিঃ/১৬৪২ খ্রিঃ) একজন স্বনামধন্য ইসলামী পণ্ডিত ও জগতশ্রেষ্ঠ মুহাদ্দিস ছিলেন। ভারতের মধ্যে ইসলাম প্রচারে তথা ইলমে হাদিস-এর প্রচার চর্চায় তার অবদান অবিস্মরণীয়। শায়খ মোহাক্কিক আবদুল হক মোহাদ্দিস দেহলভী ৯৫৮ হিজরি সনে মুতাবিক ১৫৫১ খ্রিষ্টাব্দে  দিল্লি তে জন্ম গ্রহণ করেন । বিশ বাইশ বছর বয়সে তিনি ইলমে দ্বীন - এর যাবতীয় জ্ঞান অর্জন করতে সক্ষম হন ।. ৯৯৬ হিজরি / ১৫৮৮ খ্রিষ্টাব্দে  তিনি ' হেজাজ ' গমন করেন এবং কয়েক বছর পর্যন্ত হারামাইন শরিফাইন ( ফজিলত পূর্ণ  পবিত্র দুই মসজিদ ) - এর যুগ-মহাত্নন আউলিয়াকিরাম ও যুগশ্রেষ্ঠ উলামায়েকিরামদের সান্নিধ্য লাভ করেন । বিশেষ করে শায়খ আবদুল ওয়াহাব মুত্তাকি ; খলিফায়ে শায়খ আলী মুত্তাকি - এর মুল্যবান সাহচর্য্যের মধ্য দিয়ে তিনি ' ইলমে হাদিস' '- এর পরিপূর্ণ  জ্ঞান অর্জন করেন । এ উপমহাদেশে ইলমে হাদিসের চর্চা , প্রচার-প্রসারের ইতিহাসে যুগ বিভাজন নিরিক্ষায় চতুর্থ যুগের বর্ণনা লিখতে গিয়ে মুফতি আমিমুল ইহসান বলেন , - এই যুগের সবচে বেশি উল্লেখযোগ্য ব্যক্তিত্ব দু'জন । এক. শায়খ আহমদ সেরহিন্দী মুজাদ্দিদে আলফেসানী । দুই. শায়খ আবদুল হক দেহলভী । শায়খ আবদুল হক দেহলভী সম্পর্কে মুজাদ্দিদে আলফেসানী তার 'মাক্তুবাতে' লিখেন যে , হিন্দুস্থানে হাদিস-এর বীজ বপন করেন শায়খ আবদুল হক দেহলভী । তিনি দিল্লিতে দরসে হাদিস পেশ করতেন। সাধারণ লোকদের সুবিধার্থে ফার্সি ভাষায় 'মিশকাত'-এর ব্যখ্যাগ্রন্থ লিখেন । গ্রন্থটির নাম 'আশশায়াতুল লুমুয়াত' । 'মিশকাত'-এর আরেকটি ব্যখাগ্রন্থ আরবি ভাষায় লিখেন যার নাম হল 'আল লুমুয়াত শরহে শাফারুস সায়াদাত' । এছাড়া তিনি দ্বীনি খেদমতের লক্ষ্যে অসংখ্য গ্রন্থ রচনা করেন । প্রথমে তিনি তার সম্মানিত পিতার নিকট 'বাইআত' হন । এরপর কাদিরিয়া ছিলছিলায় মুছা পাক শহিদ মুলতান (রাহ্‌) - এর হাতে ' বাইআত ' হন । তাছাড়া  তিনি মক্কা মোকার্‌রমাতে অবস্থান কালে শায়খ আবদুল ওয়াহাব মুত্তাকি (রাহ্‌) - এর নিকট ' বাইআত ' হয়েছিলেন । সেখান থেকে চিশতিয়া , কাদিরিয়া ও শাজেলিয়া ছিলছিলায় নীত হন এবং মদিনা মুনাওয়ারাতে তিনি ইজাজত লাভ করেন ।   তিনি হারামাইন শরিফাইন থেকে ফিরে এসে খাজা বাকি বিল্লাহ্‌ (রাহ্‌) - এর নিকট নক্শে‌বন্দিয়া ছিলছিলায় বাইআত হন । আর এটা ছিল শায়খ আবদুল কাদির জিলানি (রাহ্‌) - এর রুহানি ইঙ্গিত । আশিআতুল লুমআত শরহে মিশকাত মাদারেজুন নবুওয়াত জুয্‌বুল কুলুব আখবারুল আখিয়ার জুব্‌দাতুল আসার মিফতাহুল ফতুহ মা সাবাতা মিনাস্ সুন্নাহ্‌ ফি আইয়ামিস সুন্নাহ্‌  রেসালায়ে যারবুল আকদাম দেওয়ান মাক্তুবাত তাকমিলুল ইমান (ফার্সি) শায়খ আবদুল হক (রহ) স্বীয় ছেলে শায়খ নুরুল হক-কে যোগ্য উত্তরসূরী হিসেবে যে শিক্ষাদান করেন পরবর্তীতে ছেলে বিজ্ঞ মুহাদ্দিস হিসেবে গড়ে ওঠেন । পিতৃ-সান্নিধ্যের পাশাপাশি বিজ্ঞ উস্তাদের কাছ থেকেও জ্ঞান লাভ করেন । শিক্ষার্জনের পর ফলস্বরূপ তার ছেলেও সহিহ বুখারির বিস্তৃত এক ব্যখ্যাগ্রন্থ ফার্সি ভাষায় লিপিবদ্ধ করেন , যার নাম 'তায়সীরুল বারী' । তিনি সহিহ মুসলিম-এরও 'মানবাউল ইলম' নামক ফার্সি ভাষায় একটি ব্যখ্যাগ্রন্থ রচনা করেন । ছেলের এই কীর্তি বস্তুত শায়খ আবদুল হক মুহাদ্দিস সাহেবের ইলমে হাদিস চর্চার অভিষ্ঠ লক্ষ্যের পূর্ণতার প্রমাণ বহন করে এতে কোন সন্দেহ নাই । শায়খ আবদুল হক মুহাদ্দিস দেহলভী (রহ) -এর অসংখ্য ছাত্র তার নিকট থেকে শিক্ষার্জন করেছেন এবং তারাও এ উপমহাদেশে ইলমে হাদিসের খেদমত আঞ্জাম দিয়েছেন । উল্লেখযোগ্য কয়েকজনের নাম নিচে দেওয়া হল । শায়খ নুরুল হক (হিঃ ১০৭৩) (শায়খ আবদুল হক মুহাদ্দিস দেহলভীর সুযোগ্য ছেলে)। খাজা খাওয়ান্দ মুঈনুদ্দীন আল মারুফ হযরত এইশা । মোল্লা সুলাইমান আহমাদাবাদী । মুহাম্মাদ হুসাইন খানী । তিনি ১০৫২ হিজরিতে মুতাবেক ১৬৪২ খ্রিষ্টাব্দে মৃত্যুবরণ করেন । মুফতি সাইয়েদ মুহাম্মাদ আমীমুল ইহসান : তারীখে ইলমে হাদীস , পৃষ্ঠা-১০০ । বাংলা অনুবাদ : লোকমান আহমদ আমীমী , ইসলামিক ফাউন্ডেশন । মুফতি সাইয়েদ মুহাম্মাদ আমীমুল ইহসান : তারীখে ইলমে হাদীস , পৃষ্ঠা-১০২ । বাংলা অনুবাদ : লোকমান আহমদ আমীমী , ইসলামিক ফাউন্ডেশন । গ্রন্থঃ ' তাকমিলুল ইমান ' - শায়খ আবদুল হক মুহাদ্দিস দেহলভি; পৃষ্ঠা - ১৮; سبزواری পিবলিশার্স, করাচি। مدارج النبوۃ عبد الحق محدث دہلوی صفحہ 9 تا 11 شبیر برادرز لاہور تکمیل الایمان، عبد الحق محدث دہلوی، صفحہ 14 تا 20، سبزواری پبلشر کراچی হাদীস শাস্ত্রের ইতিহাস - মুফতী আমীমুল ইহসান মুজাদ্দেদী (রহ) , পৃষ্ঠা : ২৪২ । অনুবাদ - মাওলানা মুহাম্মদ আমিনুর রহমান , মুহাম্মদী কুতুবখানা, আন্দরকিল্লা, চট্টগ্রাম ।